Veliçko Çolakov

Veliçko Çolakov () — Bolqarıstanı və Azərbaycanı təmsil edən ağır atlet.

 Karyerası 
Karyerasının birinci uğuruna Veliçko Çolakov 2002-ci ildə gənclər arasında Dünya və Avropa Çempionatlarının qalibi olmaqla imza atdı.

2003-cü ildə Veliçko Çolakov Kanadada baş tutan Dünya Çempionatında gümüş medalla başa vurdu.

2004-cü ilin mayında Veliçko Çolakov Kiyev şəhərində baş tutan Avropa Çempionatının qalibi oldu. Həmin avqustunda Afina şəhərində (Yunanıstan) baş tutan XXVIII Yay Olimpiya Oyunlarında isə Veliçko Çolakov 447.5-lıq (207.5 + 240.0) nəticə göstərdi və olimpiadanın bürünc medalına sahib oldu.

Olimpiadadan sonra Veliçko Çolakov 2006-cı ildə Polşada baş tutan Avropa Çempionatını gümüş medalla başa vurdu.

2008-ci ildə Veliçko Çolakov və digər bolqar idmançılarından götürülən dopinq-testin analizinin müsbət nəticə verməsi barədə məlumat verildi. Bununla da Bolqarıstan ağır atletləri 2008-ci il olimpiadasında mübarizə aparmadı.

Bir müddət beynəlxalq turnirlərdə çıxış eləməyən Veliçko Çolakov daha sonra bir neçə bolqar ağır atletləri ilə birgə Azərbaycan yığmasının heyətinə cəlb edildi. Veliçko Çolakov 2012-ci ildə Azərbaycanı London şəhərində (Birləşmiş Krallıq) baş tutan XXX Yay Olimpiya Oyunlarında təmsil eləməli olsa da, son anda zədə səbəbilə olimpiada da mübarizə aparmadı.

Veliçko Çolakov 20 avqust 2017-ci ildə 35 yaşında ürəyində olan problemlərə görə vəfat etdi.

 İstinadlar 

Kateqoriya:Bolqarıstanın kişi ağır atletləri
Kateqoriya:Bolqarıstanın olimpiya ağır atletləri
Kateqoriya:Azərbaycanın kişi ağır atletləri
Kateqoriya:Azərbaycanın olimpiya ağır atletləri
Kateqoriya:2004 Yay Olimpiya Oyunlarında ağır atletlər
Kateqoriya:2004 Yay Olimpiya Oyunları bürünc medalçıları
Kateqoriya:2012 Yay Olimpiya Oyunlarında ağır atletlər
Kateqoriya:Ağır atletika üzrə Dünya Çempionatının medalçıları
Kateqoriya:Ağır atletika üzrə Avropa çempionları
Kateqoriya:Ağır atletika üzrə Avropa Çempionatının medalçıları
Kateqoriya:Azərbaycanda legioner Bolqarıstan idmançıları
Kateqoriya:Azərbaycan olimpiya idmançıları